Kook vir jou honde: Vermy dit en gebruik dat
JY LEES NOU Kook vir jou honde: Vermy dit en gebruik dat
Jy is so lief vir jou hond, jy kook selfs spesiaal vir hom kos. Maar al sit jy hope liefde daarin, het dit heel moontlik nie die regte en genoeg voedingstowwe nie. Tot 96% van tuisgemaakte hondekos kan sleg wees vir jou viervoetige kind se gesondheid, is in 'n studie in die Journal of the American Veterinary Medical Association bevind.
Meer as 200 resepte in hoog aangeskrewe veeartseny-teksboeke en van troeteldiervoedingkundiges en verwante bronne is geanaliseer. Daarvan het 191 nie die paal gehaal nie. Dis veral die balans van voedingstowwe wat belangrik is, sê dr. Ingrid de Wet, hoofveearts en mede-eienaar van die EberVet Country Animal Clinic op Somerset-Wes.
In nog 'n studie deur Brasiliaanse navorsers is troeteldier-"ouers" gevra om hondekos volgens 'n resep te maak. Selfs al was die resepte goed saamgestel, het die deelnemers aan die studie meestal nie die instruksies noukeurig genoeg gevolg om 'n gesonde maaltyd vir hul hond voor te sit nie, is bevind.
Kook alle hondekos om bakterieë te vernietig wat jou dierevriend siek kan maak. "Ons sien baie siektes van die spysverteringstelsel sowel as inwendige parasiet-probleme weens rou diëte," volgens dr. De Wet.
Kook grane, bone en styselgroentes sodat dit makliker verteer. Nog bronne: petwebmd.com, American Animal Hospital Association (www.aaha.org)
GRONDBOONTJIEBOTTER: Honde is lief daarvoor en die gesonde vette goed vir hul hart. Kies die rou, ongesoute produk en vermy die suikervrye, "ligte" een. Pasop vir xylitol.
JOGURT: Die probiotika daarin is goed vir sy spysvertering.
SALM: Die omega 3-vetsure hou sy pels blink en gesond.
GAAR WIT RYS OF PASTA: Witrys met opgekookte hoender kan hom beter laat voel as sy maag omgekrap is.
MAER VLEIS wat goed gekook is: Verwyder alle sigbare vet, insluitend pluimvee se vel. Ook alle bene. HAWERMOUT: Dis 'n goeie bron van oplosbare vesel, voordelig vir ouer honde met vaste mae.